London Velopark

Londonski velopark (engleski: London Velopark) je biciklistički kompleks u istočnom Londonu (Ujedinjeno Kraljevstvo), smešten u severnom delu Olimpijskog parka. U okviru kompleksa nalazi se dvorana za velodrom i staza za BMX biciklizam. Ceo kompleks je primarno izgrađen za potrebe Letnjih olimpijskih igara 2012, a gradnja je trajala dve godine (od 2009. do 2011). Ukupna površina veloparka je 10 hektara. Velodrom Gradnja velodromske staze i dvorane započela je u martu 2009. a završena je u februaru 2011. i velodrom je tako postao prvi sportski objekat u Olimpijskom parku koji je u celosti završen. Spoljašnji izgled dvorane prati geometriju bicikla. Građevina je energetski samoodrživa, što se najbolje odražava u slobodnom dotoku prirodnog svetla, prirodnog zračenja dvorane i sakupljanje kišnice sa krova. Krov dvorane čini lagana mreža zategnutih čeličnih kablova preko kojih su presvučene ploče od aluminijuma i stakla, što omogućava nesmetan prodor prirodnog svetla u dvoranu. Eksterijer dvorane je obložen sa 5.000 m² pločica od drveta crvenog kedra. Kapacitet dvorane je 6.000 mesta a sedišta su podeljena na dve tribine sa po dva nivoa. Između oba nivoa tribina nalazi se kružni stakleni zid koji gledaocima omogućava pogled na ostatak Olimpijskog parka. Stazu je dizajnirao i konstruisao Ron Veb, koji je takođe radio na projektima velodroma za igre u Sidneju i Atini. Staza je dugačka 250 metara i presvučena je parketom od sibirskog bora. U presvlačenju staze utrošeno je ukupno 56 km borovog parketa i oko 350.000 eksera. U aprilu 2012. velodromska dvorana je nagrađena nagradom za najbolje arhitektonsko rešenje jednog sportskog objekta. Staza za BMX biciklizam Gradnja staze za VMH biciklizam započela je u martu 2011. i okončana je nakon 6 meseci. Za nasipanje staze utrošeno je ukupno 14.000 m³ zemlje i raznog nasipnog materijala. Dužina staze za takmičenja muškaraca je 470 m dok je za ženska takmičenja staza dugačka 430 metara. Dimenzije borilišta su 160h90 metara. Duž staze se nalaze montažne tribine sa 6.000 sedećih mesta koje će nakon OI biti rasformirane i uklonjene. Povezano Letnje olimpijske igre 2012. Olimpijski park (London) Reference Vanjske veze Službena veb prezentacija Velodroma na sajtu O.O. LOI 2012. Službena veb prezentacija VMH staze na sajtu O.O. LOI 2012.